Εκκλησιαστής

Ο **Εκκλησιαστής** (*Ἐκκλησιαστής*, εβρ. קֹהֶלֶת) είναι ένα από τα 24 βιβλία της Τανάκ (της ιουδαϊκής Βίβλου), και το εικοστό έβδομο από τα 49 της ορθόδοξης χριστιανικής Παλαιάς Διαθήκης, γραμμένο το 977 π.Χ..

Στην Εβραϊκή Βίβλο κατατάσσεται στα λεγόμενα *[[Κεθουβείμ]]* (στην ελλην.: «Αγιόγραφα»), ενώ στη χριστιανική Αγία Γραφή συγκαταλέγεται στα πρωτοκανονικά «διδακτικά» («Βιβλία της Σοφίας»). Ο τίτλος «Εκκλησιαστής» (που μεταγράφηκε αμετάφραστος στη λατινική, και από εκεί σε όλες τις ευρωπαϊκές γλώσσες, ως *Ecclesiastes*) είναι η ελληνική απόδοση του εβραϊκού ***Κοχελέτ*** ή ***Κοχελέθ*** (*Kohelet* ή *Qoheleth*), που σημαίνει αυτόν που συγκαλεί συνέλευση (πρβλ. «εκκλησία του δήμου»), αλλά παραδοσιακά μεταφράζεται ως «Διδάσκαλος» ή «Κήρυκας», το ψευδώνυμο που μεταχειρίζεται ο συγγραφέας του βιβλίου.

Το βιβλίο αποτελεί περιγραφή εμπειριών και συναγωγή διδαγμάτων από αυτές, συχνά αυτοκριτικών. Ο συγγραφέας, που μας συστήνεται ως «υιός Δαβίδ» και βασιλιάς στην Ιερουσαλήμ, εξετάζει το νόημα της ζωής και το ποιος είναι ο καλύτερος τρόπος να ζει κάποιος. Διακηρύσσει ότι όλες οι πράξεις του ανθρώπου είναι ενδογενώς *הבל (χεβέλ)*, «ανάσα του ανέμου», δηλαδή μάταιες, καθώς τόσο ο πλέον σώφρονας, όσο και ο πλέον άφρονας καταλήγουν στον θάνατο. Ο Εκκλησιαστής ωστόσο σαφώς υιοθετεί τη σωφροσύνη ως μέσο για μια καλή επίγεια ζωή. Στο φως της ματαιότητας αυτής της ζωής, ο άνθρωπος πρέπει να απολαμβάνει τις απλές χαρές της καθημερινής ζωής, οι οποίες είναι δώρα από το χέρι του Θεού. Το βιβλίο καταλήγει με την παραίνεση: *«τὸν Θεὸν φοβοῦ καὶ τὰς ἐντολὰς αὐτοῦ φύλασσε, ὅτι τοῦτο πᾶς ὁ ἄνθρωπος." (κεφ. ιβ΄, στ. 13).

Ο Εκκλησιαστής άσκησε βαθιά επίδραση στη λογοτεχνία και γενικότερα στη σκέψη του δυτικού κόσμου. Περιέχει τις πολύ γνωστές φράσεις «ματαιότης ματαιοτήτων, τα πάντα ματαιότης» (κεφ. α΄, στ. 2) και «ουδέν καινόν υπό τον ήλιον» (α΄ 9).
==Δείτε επίσης==
* [[Αγία Γραφή]]
* [[Τανάκ]]

==Πηγές-βιβλιογραφία==
* Bartholomew, Craig: *Ecclesiastes*, Baker Academic Press, 2009
* Brown, William P.: *Ecclesiastes: Interpretation: A Bible Commentary for Teaching and Preaching*, Westminster John Knox Press, 2011
* Christianson, Eric S.: *Ecclesiastes Through the Centuries*, Wiley-Blackwell 2007
* Coogan, Michael D.: *The Old Testament: A Very Short Introduction*, Oxford University Press, Οξφόρδη 2008
* Eaton, Michael: *Ecclesiastes*, IVP Academic, 2009
* Enns, Peter: *Ecclesiastes*, Eerdmans, 2011
* Fredricks, D.C.: *Ecclesiastes and Song of Songs*, IVP Academic, 2010
* Ingram, Doug: *Ambiguity in Ecclesiastes, Continuum, 2006
* Krüger, Thomas: *Qohelet: A Commentary*, Fortress, 2004
* Longman, Tremper: *The Book of Ecclesiastes*, Eerdmans, 1998
* Miller, Adam S.: *Nothing Under the Sun*, CreateSpace, 2016
* Ranston, Harry: *Ecclesiastes and the Early Greek Wisdom Literature*, 1η έκδ. Epworth Press, 1925
* Rudman, Dominic: *Determinism in the Book of Ecclesiastes*, Sheffield Academic Press, 2001
* Σαμαρτζής, Θάνος: *Ο εκκλησιαστής* (μετάφραση, πληροφορίες, σχόλια), εκδ. «Δώμα», Αθήνα 2017, 128 σελ., ISBN 978-618-83224-1-7.
* Χαστούπης Αθανάσιος, Τὸ βιβλίον τοῦ Ἐκκλησιαστοῦ, περιοδικό Θεολογία, τόμος ΝΖ', τεύχος 2, Αθήνα 1986, σελ. 300-328.

## Εξωτερικοί σύνδεσμοι

* newworldencyclopedia: Book of Ecclesiastes
* jewishencyclopedia: Book of Ecclesiastes
* britannica encyclopedia: Book of Ecclesiastes

;Μεταφράσεις
* ''Kohelet'' μετάφρ. από το εβραϊκό πρωτότυπο (με σχόλια του Ρασί), Judaica Press, στο *Chabad.org*
* ''Μετάφρασις του Βιβλίου του Εκκλησιαστού'' από τον Γρηγόριο Νεοκαισαρείας
;Εισαγωγές
* Brian C. Jones: ''Introduction to Ecclesiastes'' 

Εκκλησιαστης